લોકોનું કહેવું છે કે આનંદીબહેન પટેલ મતદારોને રિઝવવાનો પ્રયાસ કરી રહ્યાં છે. આનંદીબહેન પટેલ સહિત ભાજપના નેતાઓ, કાર્યકરોએ વિરમગામમાંથી રોડ શૉ યોજયો હતો. વિરમગામ પાટીદાર આંદોલનનું એપી સેન્ટર કહેવામાં આવે છે. કારણ કે હાર્દિક પટેલ સહિતના આંદોલન કાર્યકરો વિરમગામના વતની છે. આ ઉપરાંત ઓબીસી એકતા મંચના આગેવાન અલ્પેશ ઠાકોર પણ વિરમગામના વતની છે. આનંદીબહેન પટેલ અગાઉ માંડલમાંથી વિધાનસભાની ચૂંટણી લડી ચૂક્યા છે. આનંદીબહેન પટેલે પડકાર ફેંકીને વિરમગામમાં સભાનું આયોજન કર્યું છે. આ સભામાં કોઇ ગરબડ ન થાય તે માટે પોલીસનો ચુસ્ત બંદોબસ્ત ગોઠવવામાં આવ્યો છે.